Aleksei Krutšonyh

Aleksei Jelisejevitš Krutšonyh () ; (1886 Olevka, Hersonin kuvernementti, Venäjän keisarikunta – 1968 Moskova, Neuvostoliitto) oli venäjänkielinen ukrainalainen runoilija.Проблеми Та Перспективи Інноваційного Розвитку Територій s. 162 

Koulutus ja taiteellinen ura 
Krutšonyh valmistui vuonna 1906 Odessan taideopistosta.

Krutšonyh oli venäläisen futurismin teoreetikkojen kärkinimiä. Hän kehitti asemanttisen runokielen ja antoi sille nimen "zaumnyi jazyk" ('järjentakainen kieli'). Nimityksen ottivat käyttöön formalistit. Vallankumouksen jälkeen Krutšonyh osallistui futurustien toimintaan ja vei kubofuturismia kohti absurdia. Krutšonyhin tuotantoa ei julkaistu Neuvostoliitossa vuoden 1930 jälkeen.

Krutšonyh teki yhdessä säveltäjä Mihail Matjušinin ja taidemaalari Kasimir Malevitšin kanssa oopperan Pobeda nad Solntsem (ven. Победа над Cолнцем, 'Voitto auringosta'). Sen ajatuksena on, että aurinkoa katsovat ihmiset kääntävät sen nurin, jolloin siitä tulee musta aurinko. Malevitšin lavastus oli lähtökohtana hänen maalaukselleen Musta neliö.Sirpa Pääkkönen, Voitto auringosta muuttui muotihappeningiksi (digilehden tilaajille) Helsingin Sanomat 2.6.2007, viitattu 4.6.2021

Teokset
 Победа над Cолнцем (Pobeda nad Solntsem, 'Voitto auringosta'), ooppera

Suomennettu tuotanto
Antologiassa
 Oi runous: romantiikan ja modernismin runouskäsityksiä, toimittanut Tuula Hökkä, Helsinki: ntamo 2016 
 Korvapuusti yleiselle maulle, kirjoittajat: David Burljuk, Aleksei Krutšonyh, Vladimir Majakovski, Velimir Hlebnikov
 Manifesti kokoelmasta Tuomareiden sumppu II'', kirjoittajat: David Burljuk, Jelena Guro, Nikolai Burljuk, Vladimir Majakovski, Jekaterina Nizen, Velimir Hlebnikov, Benedikt Livšits, Aleksei Krutšonyh

Lähteet

Aiheesta muualla

Luokka:Venäjänkieliset kirjailijat
Luokka:Ukrainalaiset runoilijat
Luokka:Neuvostoliittolaiset runoilijat
Luokka:Vuonna 1886 syntyneet
Luokka:Vuonna 1968 kuolleet